**KÚPNA ZMLUVA**

**uzatvorená podľa § 409 a nasl. Obchodného zákonníka**

**medzi zmluvnými stranami**

|  |  |  |  |
| --- | --- | --- | --- |
| **Predávajúci** |  | **Kupujúci** |  |
| **Obch. meno:** |  | **Obch. meno:** | **Roľnícke družstvo Vavrečka-Ťapešovo** |
| Sídlo: |  | Sídlo: | **Ťapešovo 168,02951** |
| IČO: |  | IČO: | **00003221** |
| IČ DPH: |  | IČ DPH: | **SK2020426342** |
| Zápis v OR: |  | Zápis v OR: | **OR Okresného súdu žilina oddiel :sro vložka 1/L** |
| Bank. spojenie: |  | Bank. spojenie: | **Tatra banka** |
| Č. účtu |  | Č. účtu | **SK34 1100 0000 0026 2908 6146** |
| IBAN |  | SWIFT | **TATRSKBX** |
| Konajúci: |  | Konajúci: | **Ing. Rastislav Závodný, Mgr Matúš Závodný** |
| Email: |  | Email: | **uctaren@rdtapesovo.sk** |
| Tel.: |  | Tel.: | **0911411125** |

**Čl. I
PREDMET ZMLUVY**

1. Predmetom plnenia tejto zmluvy je stanovenie podmienok plnenia zákazky – Názov zákazky: **Dojací robot s príslušenstvom** - v súlade s Výzvou na predkladanie ponúk, súťažnými podkladmi a ponukou, vrátane ceny uvedenej v ponuke, a to na základe písomnej objednávky kupujúceho.
2. Predávajúci sa zaväzuje na základe písomnej objednávky kupujúceho dodať kupujúcemu predmet zmluvy v súlade s touto zmluvou a kupujúci sa zaväzuje zaplatiť za predmet zmluvy podľa podmienok stanovených v Čl. II kúpnej ceny a to podľa špecifikácie uvedenej v prílohe č.1 (Technická špecifikácia) tejto Kúpnej zmluvy, ktorá tvorí neoddeliteľnú súčasť tejto zmluvy.

**Čl. II**
**PLATOBNÉ PODMIENKY**

1. Kupujúci sa zaväzuje zaplatiť predávajúcemu dohodnutú kúpnu cenu podľa čl. V. tejto zmluvy nasledovne:
2. 80% z celkovej zmluvnej ceny po doručení písomnej objednávky predávajúcemu. Splatnosť zálohovej faktúry je 7 dní.
3. 20 % z celkovej zmluvnej ceny po podpise odovzdávacieho protokolu . Splatnosť faktúry je 7 dní .
4. O odovzdaní a prevzatí predmetu zmluvy v súlade s touto zmluvou spíšu zmluvné strany odovzdávací protokol.
5. Kúpna cena bude uhradená na účet predávajúceho, ktorý je uvedený v tejto zmluve.

**Čl. III
DODACIA LEHOTA A MIESTO PLNENIA**

1. Termín dodávky:

|  |  |
| --- | --- |
| **Termín dodávky:** | do 7 mesiacov od uhradenia zálohovej platby kupujúcim na účet predávajúceho  |

1. Miestom plnenia - odovzdania predmetu tejto zmluvy je:

|  |  |
| --- | --- |
| **Miesto plnenia:** | sídlo kupujúceho  |

**Čl. IV
KÚPNA CENA**

1. Kúpna cena za predmet zmluvy je stanovená v súlade so zákonom č. 18/1996 Z. z. o cenách v znení neskorších predpisov dohodou ako cena pevná vo výške

cena bez DPH: **Eur**

DPH: Eur

celková cena s DPH: Eur

Detailná cenová kalkulácia predmetu zmluvy je uvedená v prílohe č.1.

1. Ďalšie náklady, ako prípadné preclenie predmetu zmluvy, poistenie dopravy, a inštruktáž obsluhy zabezpečuje Predávajúci na vlastné náklady.
2. Cena prepravy na miesto plnenia ako aj cena montáže je súčasťou kúpnej ceny za predmet kúpy v súlade s touto zmluvou.

Čl. V
ZÁRUČNÁ DOBA, SERVIS A ZODPOVEDNOSŤ ZA CHYBY

1. Predávajúci je počas záručnej doby povinný poskytovať servisné služby k predmetu zmluvy a to technické prehliadky, údržbu a opravy.
2. Predávajúci sa zaväzuje v prípade poruchy jednotlivých častí predmetu zmluvy zabezpečiť ich opravu maximálne do 24 hodín odo dňa oznámenia poruchy. Telefónne číslo na nahlasovanie porúch je: ............................
3. Predávajúci zodpovedá za vady predmetu zmluvy po dobu 12 mesiacov od protokolárneho prebratia celého predmetu zmluvy Kupujúcim.
4. V prípade vady predmetu zmluvy počas záručnej doby má Kupujúci právo na bezplatné odstránenie vady a Predávajúci povinnosť vady odstrániť na svoje náklady. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou alebo používaním v rozpore s návodom na použitie.
5. Kupujúci za zaväzuje, že nároky z vád predmetu plnenia uplatní bez zbytočného odkladu po ich zistení písomnou formou oprávnenému zástupcovi Predávajúceho.
6. Kupujúci je oprávnený v prípade vadného plnenia požadovať:
7. odstránenie vád opravou predmetu zmluvy, ak sú opraviteľné,
8. dodanie chýbajúceho množstva alebo časti, alebo
9. výmenu vadného predmetu zmluvy (resp. jeho časti) za predmet zmluvy (resp. jeho časti) bez vád.
10. Právo voľby uplatneného nároku podľa bodu 7 písm. a), b), c) musí Kupujúci uviesť v písomne uplatnenej reklamácii. V opačnom prípade má právo voľby Predávajúci.
11. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.
12. Predávajúci zabezpečí technickú podporu po skončení záručného servisu – pozáručný servis.
13. Predávajúci zaistí dodávky náhradných dielov v záručnej aj pozáručnej dobe.

**Čl. VI
NADOBUDNUTIE VLASTNÍCKEHO PRÁVA K TOVARU**

Zmluvné strany sa výslovne dohodli, v súlade s § 445 Obchod. zákonníka, že kupujúci vlastnícke právo k predmetu tejto zmluvy nadobudne zaplatením celej kúpnej ceny dohodnutej v tejto zmluve.

Kupujúci až do zaplatenia kúpnej ceny v plnej výške nie je oprávnený predmet plnenia tejto kúpnej zmluvy dať do prenájmu, predať, alebo inakším spôsobom scudziť a/alebo zaťažiť. Kupujúci nie oprávnený zaťažiť predmet tejto zmluvy záložným právom pokiaľ toto priamo nesúvisí s financovaním predmetu kúpnej zmluvy. Porušenie tejto povinnosti je dôvodom predávajúceho pre odstúpenie od zmluvy.

**Čl. VII
ŠKOLENIE OBSLUHY, SERVIS A ZODPOVEDNOSŤ ZA VADY TOVARU**

Školenie obsluhy na vlastné náklady zabezpečí pred podpísaním odovzdávacieho protokolu predávajúci, kde poučí prevádzkovateľa o hlavnom nastavení predmetu zmluvy, bezpečnej prevádzke a správnej starostlivosti.

Predávajúci preberá záruku za akosť tovaru špecifikovaného podľa prílohy. č. 1 tejto zmluvy počas 12 mesiacov od odovzdania tovaru na základe odovzdávacieho protokolu v súlade s touto zmluvou. Záručné podmienky na dodaný tovar sú špecifikované v Záručnom liste, kde je uvedená doba a rozsah záručného krytia.

Podrobná záruka na jednotlivé časti tovaru je rozpracovaná vo všeobecných záručných podmienkach výrobcu a kupujúci bude s ňou oboznámený pri odovzdávaní predmetu zmluvy.

Prípadné ďalšie reklamácie si kupujúci môže uplatniť v súlade s príslušnými ustanoveniami Obchodného zákonníka.

Predávajúci sa zaväzuje vykonať záručný aj pozáručný servis podľa požiadavky kupujúceho..

**Čl. VIII**

**ODSTÚPENIE OD ZMLUVY**

Predávajúci je oprávnený od tejto kúpnej zmluvy odstúpiť v prípade, že kupujúci nezaplatí kúpnu cenu riadne a včas.

Odstúpením od zmluvy zmluva zaniká dňom, keď bolo odstúpenie doručené kupujúcemu. Odstúpením od zmluvy zanikajú všetky práva a povinnosti strán vyplývajúce zo zmluvy.

Odstúpenie od zmluvy sa však nedotýka nároku predávajúceho na náhradu škody vzniknutej porušením zmluvnej povinnosti zo strany kupujúceho ani nároku predávajúceho na dohodnutú zmluvnú pokutu.

Kupujúci sa zaväzuje po doručení odstúpenia od zmluvy zo strany predávajúceho tomuto vydať predmet zmluvy v lehote 5 dní odo dňa doručenia odstúpenia.

Kupujúci je oprávnený odstúpiť od tejto zmluvy v prípade, že predávajúci nedodrží akúkoľvek svoju zmluvnú povinnosť a/alebo povinnosť súvisiacu s touto zmluvou, vyplývajúcu mu z tejto zmluvy alebo zo všeobecne záväzného právneho predpisu.

**Čl. IX
ZMLUVNÉ POKUTY**

Predávajúci a kupujúci sa dohodli na právne vymáhateľnej sankcii kupujúceho voči predávajúcemu za nesplnenie dodania predmetu zmluvy, a to vo forme zmluvnej pokuty vo výške 0,05% z kúpnej ceny za každý deň omeškania predávajúceho, a to až do riadneho splnenia povinnosti predávajúceho. Týmto nie je dotknuté právo kupujúceho na náhradu škody voči predávajúcemu, ktorá porušením zmluvnej povinnosti vznikla.

V prípade omeškania kupujúceho so zaplatením kúpnej ceny za dodaný tovar, uhradí kupujúci predávajúcemu úroky z omeškania vo výške 0,01% z nezaplatenej čiastky za každý deň omeškania kupujúceho až do zaplatenia dlžnej sumy.

Zúčastnené strany považujú dohodnutú zmluvnú pokutu za primeranú a to aj s poukazom na druh dodávaného tovaru.

**Čl. X
NEBEZPEČENSTVO ŠKODY**

Zmluvné strany v súlade s paragrafom 459 Obch. zákonníka sa dohodli, že nebezpečenstvo škody na tovare prechádza na kupujúceho po splnení dodávky, t.j. po odovzdaní predmetu zmluvy v súlade s touto zmluvou.

**Čl. XI
ZÁVEREČNÉ USTANOVENIA**

Pri odovzdaní predmetu zmluvy sa spíše odovzdávací protokol, v ktorom sa bude konštatovať stav preberaného predmetu zmluvy, najmä z hľadiska jeho úplnosti, technických a kvalitatívnych ukazovateľov tak, ako boli dohodnuté v tejto zmluve.

Technickú dokumentáciu vzťahujúcu sa k predmetu zmluvy (návod na obsluhu, záručný list, sprievodná dokumentácia a pod.) odovzdá predávajúci kupujúcemu pri uvedení predmetu zmluvy do prevádzky.

Táto zmluva môže byť menená alebo doplnená na základe vzájomnej dohody zmluvných strán, pričom takýto úkon musí mať písomnú formu.

V ostatnom, čo nie je upravené touto zmluvou, platia príslušné ustanovenia Obchodného zákonníka.

Písomnosti sa doručujú na adresu uvedenú v tejto zmluve alebo na poslednú známu adresu a považujú sa za doručené dňom prevzatia, dňom odopretia zásielku prevziať alebo uplynutím odbernej lehoty. Zmluvné strany sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov.

Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy medzi dodávateľom a jeho subdodávateľmi.

Táto zmluva nadobudne platnosť a účinnosť podpísaním zmluvnými stranami.

Táto zmluva bola vyhotovená v štyroch exemplároch, z ktorých dva dostane kupujúci a dva predávajúci.

Táto zmluva bola účastníkmi prečítaná a nakoľko vyjadruje ich slobodnú a vážnu vôľu, ktorá nebola a ani nie je obmedzená, rozhodli sa na znak súhlasu túto zmluvu vlastnoručne podpísať.

**Prílohy:**

Technická špecifikácia

Informácie o subdodávateľoch (ak je relevantné)

|  |  |  |
| --- | --- | --- |
| V ……………….. dňa: …………… |  | V ............................. dňa:  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **predávajúci** |  | **kupujúci** |